สิ้นแล้ว ประจวบ ไชยสาส์น อดีต รมต.หลายกระทรวง เจ้าของฉายา อีดี้อีสาน
สิ้นแล้ว ประจวบ ไชยสาส์น อดีต รมต.หลายกระทรวง เจ้าของฉายา อีดี้อีสาน มะเร็งปอดคร่า หลังเข้ารับการรักษาท่ี รพ.ศิริราช ปิยมหาการุณย์ เป็นเวลา 8 เดือน ความคืบหน้าจะแจ้งให้ได้รับทราบต่อไปวันที่ 1 เม.ย.63 นายต่อพงษ์ ไชยสาส์น อดีต รมช.สาธารณสุข เปิดเผยว่า เมื่อเวลา 07.10 น. วันที่ 1 เม.ย. บิดาตน นายประจวบ ไชยสาส์น อดีตรัฐมนตรีหลายกระทรวง ได้เสียชีวิตลงด้วยวัย 76 ปี เมื่อเวลา 07.10 น. ที่โรงพยาบาลศิริราช ปิยมหาการุณย์ ด้วยโรคมะเร็งปอด หลังเข้ารักษาตัวนานกว่า 8 เดือนซึ่งขณะนี้อยู่ในขั้นตอนขอพระราชทานน้ำหลวงอาบศพ ส่วนความคืบหน้าจะแจ้งให้ได้รับทราบต่อไปทั้งนี้ นายต่อพงษ์ ได้โพสต์เฟซบุ๊กอาลัย ระบุว่า จะจดจำไปเสมอ ขอให้ไปสู่สุคติ และ LOVE YOU DADนายประจวบ เกิดเมื่อวันที่ 20 สิงหาคม พ.ศ.2487 จบคณะรัฐศาสตร์ มหาวิทยาลัยธรรมศาสตร์ สมรสกับนางทองพูน ไชยสาส์น มีบุตร 4 คน คือ จารุภรณ์ ไชยสาส์น จักรพรรดิ ไชยสาส์น ต่อพงษ์ ไชยสาส์น จิราภรณ์ ไชยสาส์น และสมรสกับ นางทับทิม ไชยสาส์น มีบุตรด้วยกัน 3 คน คือ วชิระ ไชยสาส์น อัจฉรา ไชยสาส์น และสุดารัตน์ ไชยสาส์นทั้งนี้ นายประจวบ เข้าสู่การเมืองโดยการสมัครรับเลือกตั้งสมาชิกสภาผู้แทนราษฎร จ.อุดรธานี หลายสมัย และได้รับการแต่งตั้งเป็นรัฐมนตรีครั้งแรกในรัฐบาลของ พล.อ.เปรม ติณสูลานนท์ ในปี 2529 ในตำแหน่ง รัฐมนตรีช่วยว่าการกระทรวงพาณิชย์ ต่อมาได้รับแต่งตั้งให้ดำรงตำแหน่งรัฐมนตรีหลายกระทรวง อาทิ กระทรวงวิทยาศาสตร์และสิ่งแวดล้อม กระทรวงการต่างประเทศ กระทรวงเกษตรและสหกรณ์ และเคยดำรงตำแหน่งสำคัญในพรรคการเมืองหลายพรรค อาทิ รองเลขาธิการพรรคแนวประชาธิปไตย กรรมการพรรคแนวร่วมประชาธิปไตย อดีตรองหัวหน้าพรรคประชาธิปัตย์ อดีตเลขาธิการพรรคชาติพัฒนา อดีตหัวหน้าพรรคเสรีธรรม และต่อมาได้ตัดสินใจยุบพรรคเสรีธรรมรวมเข้ากับพรรคไทยรักไทย ของ พ.ต.ท.ทักษิณ ชินวัตร และรับตำแหน่งกรรมการบริหารพรรคไทยรักไทยและปี พ.ศ.2549 ถูกตัดสิทธิ์ทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทย ที่ถูกยุบในคดียุบพรรคการเมือง และเป็นที่รู้จักกันในฉายา อีดี้อีสาน.
สิ้นแล้ว ประจวบ ไชยสาส์น อดีต รมต.หลายกระทรวง เจ้าของฉายา อีดี้อีสาน มะเร็งปอดคร่า หลังเข้ารับการรักษาท่ี รพ.ศิริราช ปิยมหาการุณย์ เป็นเวลา 8 เดือน 
ประจวบ ไชยสาส์น ตาย,อีดี้อีสาน ตาย,อีดี้อีสานเสียชีวิต,ประจวบ ไชยสาส์น,ประจวบ ตาย,มะเร็งปอด,ข่าวทั่วไป